Diari Oficial de la Generalitat Valenciana


Sumari del DOGV 3395, del 17-12-1998 (1998/10425)

RESOLUCIÓ d'1 de desembre de 1998, del Servei Territorial d'Indústria i Energia de Castelló, per la qual es convoca per a l'alçament d'actes prèvies a l'ocupació de determinades finques afectades el projecte d'instal·lacions de Ramal a Proquimed i Central Tèrmica de Castelló, al terme municipal de Castelló de la Plana. Expedient d'expropiació JUEXPR/1998/6.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3395

Data del DOGV
:   17-12-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/10224


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ d'1 de desembre de 1998, del Servei Territorial d'Indústria i Energia de Castelló, per la qual es convoca per a l'alçament d'actes prèvies a l'ocupació de determinades finques afectades el projecte d'instal·lacions de Ramal a Proquimed i Central Tèrmica de Castelló, al terme municipal de Castelló de la Plana. Expedient d'expropiació JUEXPR/1998/6. [1998/X10780]
  
Amb dates 6 i 30 de novembre de 1998, es va autoritzar per resolució del Servei Territorial d'Indústria i Energia de Castelló el projecte d'instal·lacions del Ramal a Proquimed i Central Tèrmica de Castelló, al terme municipal de Castelló de la Plana, després de la corresponent informació pública prèvia. La dita aprovació, d'acord amb allò que s'ha disposat en l'article 13 de la Llei 10/1987, d'1 de juny, de Disposicions Bàsiques per a un Desenrotllament Coordinat d'Actuacions en Matèria de Combustibles Gasosos, porta implícita la necessitat d'ocupació dels béns i drets afectats.
  
Al mateix temps, la declaració d'utilitat pública i urgència en l'ocupació estan determinades per allò que s'ha disposat en l'article 10 de la precitada llei, sent-los d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.
  
En virtut d'això, per a complir allò que s'ha disposat en l'article 52 de la Llei d'Expropiació Forçosa, es convoca els titulars dels béns i drets afectats a l'Ajuntament de Castelló de la Plana els dies 25 i 26 de gener de 1999 com a punt de reunió per a, de conformitat amb el procediment que estableix l'article 52, portar a cap l'alçament d'actes prèvies a l'ocupació i, si és procedent, les d'ocupació definitiva.
  
Totes les persones interessades, i també les que siguen titulars de qualsevol classe de drets i/o interessos sobre els béns afectats, hauran d'acudir personalment o representats per una persona degudament autoritzada, aportant els documents acreditatius de la seua titularitat i l'últim rebut de la contribució: Es podran fer acompanyar, al seu càrrec, dels seus perits i un notari, si ho estimen oportú.
  
L'ordre de l'alçament d'actes es troba al tauler d'edictes de l'Ajuntament de Castelló de la Plana i es comunicarà a cada interessat mitjançant l'oportuna cèdula de citació. S'informa que esta publicació es realitza així mateix i segons allò que s'ha establit en l'article 59.4 de la Llei de Règim Jurídic de les Administracions Públiques i del Procediment Administratiu Comú a efectes de notificació de la present resolució als titulars que siguen desconeguts de les finques que a continuació es detallen:
  
CS-CS-619V es correspon amb la parcel·la 247 del polígon 24, afectada per 16 m.l de canonada i 208 metres quadrats d'ocupació temporal, naturalesa de la finca tarongers.
  
Dia: 25 de gener de 1999. Hora: 12.00 hores.
  
CS-CS-621V es correspon amb la parcel·la 248 del polígon 24, afectada per 15 m.l de canonada i 195 metres quadrats d'ocupació temporal, naturalesa de la finca tarongers.
  
Dia: 25 de gener de 1999. Hora: 12.00 hores.
  
CS-CS-622V es correspon amb la parcel·la 134 del polígon 24, afectada per 5 m.l de canonada i 91 metres quadrats d'ocupació temporal, naturalesa de la finca horta.
  
Dia: 25 de gener de 1999. Hora: 12.00 hores.
  
En l'expedient expropiatori, Enagas, SA, assumirà la condició de beneficiària.